L 327/10
EL
Επίσημη Εφημερίδα της Ευρωπαϊκής Ένωσης
21.12.2022
(57)
Η απαλλαγή των ενισχύσεων λόγω μειονεκτημάτων που σχετίζονται με περιοχές Natura 2000 στον γεωργικό τομέα, των ενισχύσεων για γεωργο-περιβαλλοντικο-κλιματικές δεσμεύσεις και των ενισχύσεων για βιολογική γεωργία θα πρέπει να εφαρμόζεται μόνο σε επιχειρήσεις που δραστηριοποιούνται στον τομέα της πρωτογενούς γεωργικής παραγωγής.
(58)
Έργα χρηματοδοτούμενα από την Ευρωπαϊκή Σύμπραξη Καινοτομίας για την παραγωγικότητα και τη βιωσιμότητα (ΕΣΚ) οδηγούν σε καινοτομία στον γεωργικό τομέα και σε αγροτικές περιοχές.
Οι κρατικές ενισχύσεις που χορηγούνται σε επιχειρήσεις οι οποίες συμμετέχουν σε έργα επιχειρησιακών ομάδων της ΕΣΚ τα οποία καλύπτονται από το άρθρο 127 του κανονισμού (ΕΕ) 2021/2115 έχουν μικρό αντίκτυπο στον ανταγωνισμό, ιδίως λόγω του θετικού ρόλου που διαδραματίζουν οι ενισχύσεις για την ανταλλαγή γνώσεων, ειδικότερα για τις τοπικές και τις γεωργικές κοινότητες, καθώς και λόγω του συλλογικού χαρακτήρα της ενίσχυσης και της σχετικά μικρής της κλίμακας.
Η φύση των εν λόγω έργων είναι ολοκληρωμένη .
Τα εν λόγω έργα είναι κατά κανόνα πολυπαραγοντικά και πολυτομεακά, γεγονός που μπορεί να εγείρει ορισμένες δυσκολίες για την ταξινόμησή τους βάσει των κανόνων για τις κρατικές ενισχύσεις.
Δεδομένου του τοπικού χαρακτήρα των μεμονωμένων έργων των επιχειρησιακών ομάδων της ΕΣΚ, τα οποία επιλέγονται βάσει πολυετούς στρατηγικής τοπικής ανάπτυξης που καθορίζεται και υλοποιείται από σύμπραξη δημόσιου και ιδιωτικού τομέα, και του προσανατολισμού τους προς το κοινοτικό, κοινωνικό, περιβαλλοντικό και κλιματικό συμφέρον, ο παρών κανονισμός θα πρέπει να εξετάζει ορισμένες δυσκολίες με τις οποίες βρίσκονται αντιμέτωπα τα έργα των επιχειρησιακών ομάδων της ΕΣΚ, ώστε να διευκολύνεται η συμμόρφωσή τους με τους κανόνες για τις κρατικές ενισχύσεις.
(59)
Δεδομένου ότι τα μικρά ποσά ενίσχυσης που χορηγούνται σε επιχειρήσεις οι οποίες επωφελούνται, άμεσα ή έμμεσα, από έργα των επιχειρησιακών ομάδων της ΕΣΚ έχουν περιορισμένη επίδραση στις συναλλαγές και στον ανταγωνισμό, θα πρέπει να θεσπιστούν απλοί κανόνες για τις περιπτώσεις στις οποίες το συνολικό ποσό της ενίσχυσης ανά έργο δεν υπερβαίνει ένα ορισμένο ανώτατο όριο.
(60)
Η Επιτροπή έχει εφαρμόσει τα άρθρα 107 και 108 της Συνθήκης σε πολυάριθμες αποφάσεις για επιχειρήσεις που δραστηριοποιούνται στον τομέα της δασοκομίας, ιδίως στο πλαίσιο των κοινοτικών κατευθυντήριων γραμμών του 2014.
Κατά την περίοδο από το 2014 έως το 2020, η Επιτροπή ενέκρινε 200 και πλέον ενισχύσεις προς όφελος του τομέα της δασοκομίας βάσει των ανωτέρω κατευθυντήριων γραμμών.
Από την εμπειρία της Επιτροπής συνάγεται ότι τα μέτρα ενισχύσεων στον τομέα της δασοκομίας δεν έχουν προκαλέσει σημαντική στρέβλωση του ανταγωνισμού στην εσωτερική αγορά, λόγω της ύπαρξης σαφών κριτηρίων συμβατότητας.
Ως εκ τούτου, με βάση την εμπειρία αυτή, και για λόγους απλούστευσης και διαδικαστικής οικονομίας της διαδικασίας, θα πρέπει να είναι δυνατή η απαλλαγή μέτρων ενισχύσεων προς όφελος του τομέα της δασοκομίας από την υποχρέωση κοινοποίησης, ανεξάρτητα από το αν συγχρηματοδοτούνται από το ΕΓΤΑΑ.
Επομένως, είναι σκόπιμο η Επιτροπή να κάνει χρήση των εξουσιών που της παρέχει ο κανονισμός (ΕΕ) 2015/1588 όσον αφορά τις ενισχύσεις για δάσωση και δημιουργία δασικών εκτάσεων· τις ενισχύσεις για γεωργοδασο­ κομικά συστήματα· τις ενισχύσεις για την πρόληψη και την αποκατάσταση των ζημιών στα δάση από δασικές πυρκαγιές, θεομηνίες, δυσμενή κλιματικά φαινόμενα τα οποία είναι δυνατό να εξομοιωθούν με θεομηνίες, λοιπά δυσμενή κλιματικά φαινόμενα, επιβλαβείς για τα φυτά οργανισμούς και καταστροφικά συμβάντα· τις ενισχύσεις για επενδύσεις με στόχο τη βελτίωση της ανθεκτικότητας και της περιβαλλοντικής αξίας των δασικών οικοσυστημάτων· τις ενισχύσεις για ειδικά ανά περιοχή μειονεκτήματα που προκύπτουν από συγκεκριμένες υποχρεωτικές απαιτήσεις, όπως ορίζονται στο άρθρο 3 της οδηγίας 92/43/ΕΟΚ του Συμβουλίου και στο άρθρο 3 της οδηγίας 2009/147/ΕΚ του Ευρωπαϊκού Κοινοβουλίου και του Συμβουλίου (15)· τις ενισχύσεις για δασο-περιβαλλοντικο-κλιματικές υπηρεσίες και για τη διατήρηση των δασών· τις ενισχύσεις για επενδύσεις σε υποδομές σχετικές με την ανάπτυξη, τον εκσυγχρονισμό ή την προσαρμογή του τομέα της δασοκομίας· τις ενισχύσεις για επενδύσεις σε δασοκομικές τεχνολογίες και στη μεταποίηση, τη διακίνηση και την εμπορία δασοκομικών προϊόντων· τις ενισχύσεις για τη διατήρηση των γενετικών πόρων στη δασοκομία, τις ενισχύσεις εκκίνησης για ομάδες και οργανώσεις παραγωγών στον τομέα της δασοκομίας, τις ενισχύσεις υπέρ του αναδασμού δασικών εκτάσεων και τις ενισχύσεις για συνεργασία στον τομέα της δασοκομίας.
(61)
Προκειμένου να δοθούν κίνητρα για ομαδοποιημένες πρωτοβουλίες στον τομέα της δασοκομίας, η Επιτροπή έχει εφαρμόσει τα άρθρα 107 και 108 της Συνθήκης στις ενισχύσεις εκκίνησης για ομάδες και οργανώσεις παραγωγών στον τομέα της δασοκομίας.
Κατά την περίοδο από το 2014 έως το 2020, η Επιτροπή ενέκρινε καθεστώτα ενισχύσεων αυτού του είδους σε πέντε περιπτώσεις.
Στον γεωργικό τομέα, οι ενισχύσεις αυτές απαλλάσσονταν ήδη από την υποχρέωση κοινοποίησης βάσει του κανονισμού (ΕΕ) αριθ.
702/2014.
Ως εκ τούτου, είναι σκόπιμο οι ενισχύσεις εκκίνησης για ομάδες και οργανώσεις παραγωγών στον τομέα της δασοκομίας να απαλλάσσονται από την υποχρέωση κοινοποίησης κρατικών ενισχύσεων.
(62)
Η οικονομική διαφοροποίηση και η δημιουργία νέων οικονομικών δραστηριοτήτων, συμπεριλαμβανομένων δραστηριο­ τήτων κυκλικής βιοοικονομίας, έχουν ζωτική σημασία για την ανάπτυξη και την ανταγωνιστικότητα των αγροτικών περιοχών και για τις ΜΜΕ που αποτελούν τη ραχοκοκαλιά της αγροτικής οικονομίας της Ένωσης.
Ο κανονισμός (ΕΕ) 2021/2115 προβλέπει μέτρα για τη στήριξη της ανάπτυξης μη γεωργικών επιχειρήσεων στις αγροτικές περιοχές, με σκοπό την προώθηση της απασχόλησης, τη δημιουργία ποιοτικών θέσεων εργασίας στις αγροτικές περιοχές, τη διατή­ ρηση των ήδη υφιστάμενων θέσεων εργασίας, τη μείωση των διακυμάνσεων της απασχόλησης λόγω εποχικού χαρακτήρα, την ανάπτυξη μη γεωργικών τομέων εκτός της γεωργίας και της μεταποίησης τροφίμων, με ταυτόχρονη ενίσχυση της ολοκλήρωσης των επιχειρήσεων και των τοπικών διατομεακών δεσμών.
(15) Οδηγία 2009/147/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών (ΕΕ L 20 της 26.1.2010, σ.
7).